## УВАЖАЕМИ ОБЩИНСКИ СЪВЕТНИЦИ,

С решение №49, протокол №48 от 28.06.2007г., Общински Съвет-Тополовград е приел Наредба за опазване на обществения ред, чистотата, безопасността на движението и пожарната и аварийна безопасност в Община Тополовград. В деловодството на Общински Съвет-Тополовград, е постъпил протест от Неда Михалева-Районен прокурор при районна прокуратура, град Тополовград, с който се оспорват разпоредбите на чл.16,т.2; чл,16,т.4 ; чл.16,т.5; чл.16,т.6; чл.1б,т.7, чл.16,т.8 и чл.43, ал.2 от Наредба за опазване на обществения ред, чистотата, безопасността на движението и пожарната и аварийна безопасност в Община Тополовград. С разпоредбата на чл.16 ,т.5 от горепосочената наредба, ОбС- Тополовград е въвел вечерен час на малолетни и непълнолетни лица и забранил допускането на малолетни след 20,00 часа и непълнолетни след 22,00 часа в заведения и на обществени места без родител/настойник или друго упълномощено пълнолетно дееспособно лице за негов придружител. Закрилата на деца на обществени места е уредена изрично както в Наредба за специализирана закрила на деца на обществени места, така и в разпоредбите на чл.8, ал.3 и ал.4 от Закона за закрила на детето.ОбС-Тополовград с разпоредбата на чл. 16, т.2 от Наредбата е въвел забрана предоставянето на филми с порнографско съдържание,както и продажбата на билети на малолетни и непълнолетни и допускането им до салоните по време на прожекция. C разпоредбата на чл.6 от Наредбата за специализирана закрила на деца на обществени места, приета с ПМС №265/2003 година е уредена изрична забрана за допускане на деца до обществени места, в които се представят програми с еротично или порнографско съдържание, в игрални зали или игрални казина. Съгласно разпоредбата на чл.16,т.4, т.6, т.7, т.8 от Наредбата се забранява употребата на алкохолни напитки; продажбата и сервирането на алкохолни напитки, продажбата на алкохолни напитки и тютюневи изделия; тютюнопушенето в заведения,търговски обекти и клубове и др.обществени места.Разпоредбите на чл.56 и чл.56а от Закона за здравето изрично урежда тютюнопушенето на закрити и открити обществени места, поради което общинския съвет не разполага с компетенции да ги урежда. С разпоредбата на чл.43,ал.2 от Наредба на ОбС-Тополовград е предоставена компетентност за издаване на наказателни постановления от кмета на общината или упълномощено от него длъжностно лице. Съгласно разпоредбата на чл.47, ал.2 от ЗАНН кметовете на общините могат да възлагат правата си на наказващи органи на определени от тях длъжностни лица, когато това е предвидено в съответния закон, указ или ПМС. В специалния Закон за местното самоуправление и местната администрация отсъства възможност за делегиране на правомощие по налагане на административни наказания на други лица, освен на заместниците на компетентния орган. Систематично тълкуване на разпоредбите на чл.39, ал.4, чл.22, ал.З от ЗМСМА, вкл. аргумент от чл.44, ал.1,т.9, пр. 1 и пр.2 от посочения закон, налага извод, че компетентни да издават наказателни постановления са кмета на общината, респ. неговия заместник и не дава възможност за разширително тълкуване, тъй като изрична такава компетентност принадлежи на кмета на общината, респ. на неговия заместник. В предвид гореизложеното и на основание чл.21, ал.1, т.23 и ал.2 от ЗМСМА, предлагам Общински съвет-Тополовград да вземе следните

## Р Е Ш Е Н И Я :

1.Отменя разпоредбите на чл.16,т.2; чл,16,т.4 ; чл.16,т.5; чл.16,т.6; чл.1б,т.7, чл.16,т.8 от Наредбата за опазване на обществения ред, чистотата, безопасността на движението и пожарната и аварийна безопасност в Община Тополовград.

2